Harde knop onder vel | Health24
Posted by: Knoppie | 2008/11/10
Harde knop onder vel
Ek het ' n harde knop reg onder die vel - net daar waar die ribbenbene aan die bo-punt by mekaar kom? Dis glad nie seer of gevoelig nie, en is kliphard, amper soos ' n klippie onder die vel?
Dis moeilik om te sê maar dit kan 'n knoppie in die borsbeen wees - as dit nie groter word nie, en nie seer is nie, hoef jy waarskynlik niks daaraan te doen nie. Wys dit vir jou dokter volgende keer as jy vir iets na hom/haar gaan.
Laat ' n Dr dadelik daarna kyk. As dit ' n goeie knop is, dan weet jy, as jy te lank wag kan dit ' n slegte knop raak. Laat die Dr dit maar uitsny. R100 m. gaan in noorde en Uitenhage bestee word | Netwerk24
Kom verken Plet en stap by Robberg
Hoekom sal jy nou nie Plettenbergbaai langs die Tuinroete wil kom besoek nie, het Malani Venter onlangs met die inry-slag na dié dorp gewonder.
R100 m. gaan in noorde en Uitenhage bestee word
Deur Lynn Williams 17 April 2019 06:07
Meer as R100 miljoen van die meevaller van R200 miljoen wat die Nelson Mandelabaai-metro by die nasionale tesourie ontvang het, gaan op projekte in die noordelike gebiede en in Uitenhage bestee word.
Lance Grootboom van die ACDP. Foto: Argief
Dié finansiële inspuiting is te danke aan die metro wat 100% van sy ontwikkelingstoelae vir stedelike vestiging (USDG) voor die einde van die boekjaar bestee het.
Raadslede van al die politieke partye was ten gunste van hoe die geld bestee gaan word, en het verlede Dinsdag op ’n raadsvergadering die groen lig gegee.
Dinsdag se besluit kom nadat raadslede op ’n vorige raadsvergadering koppe gestamp het oor presies hoe die geld ingedeel gaan word.
Luidens die verslag, wat uitstippel hoe die geld ingedeel moet word, gaan R32 miljoen aan die Ibayi-kluster, R43 miljoen vir Motherwell en R24 miljoen vir die res van die stad.
Die geld gaan onder meer gebruik word om paaie te teer, die opknapping van oop openbare ruimtes, beligting en om onwettige kragherleidings te verwyder.
Lance Grootboom van die ACDP sê sy party het vir die inwoners van Uitenhage baklei om ’n regverdige deel van die koek te kry.
Grootboom sê die R50 miljoen wat in Uitenhage bestee gaan word, is goeie nuus, want die munisipaliteit skeep dié inwoners dikwels af.
Hy sê die geld gaan veral ’n verskil maak in Langa, Rosedale, Blikkiesdorp, Gerald Smith, Kabah en die omliggende gebiede.
“Oop ruimtes gaan in parkies omskep word, informele gebiede waar misdade voorkom, sal belig word, en kraglyne gaan aangelê word vir diegene wat nie krag het nie.
“Die ACDP is tevrede met die uitkoms,” sê hy.
Marlon Daniels van die Patriotic Alliance (PA), wat hom met die probleme van inwoners in die noordelike gebiede bemoei, het gesê die metro se komitee oor begroting en tesourie moet vergaderings met die betrokke amptenare belê om te sê hoe die geld bestee gaan word.
Daniels sê die metro moenie herhaal wat gebeur het met die geld wat bedoel was vir die skoonmaak van dreine in die stad nie. Die stad kon nie verklaar wat van die miljoene rande geword het nie.
“Sekere maatskappye het net gewag om die geld te plunder.”
Die nasionale tesourie se voorwaarde aan die munisipaliteit is dat die geld voor die einde van Junie bestee moet word.
Meer oor: Acdp | Nelson Mandelabaai-Metro | Uitenhage
ACDP optimisties oor kanse in verkiesing
Staatskaping wys ACDP die regte party vir Vytjie
Vytjie kruis die vloer na ACDP
Klein partye kán verskil maak, sê ACDP-LP